Az Anyanyelvápolók Szövetsége közgyűlése
2017-05-20 09:30 - 13:00 (Europe/Budapest) | Petőfi Irodalmi Múzeum, Károlyi utca 16., Budapest, 1053, Magyarország
Szeretettel várjuk 2017. május 20-án, szombaton 9.30 órakor
az Anyanyelvápolók Szövetségének évi rendes közgyűlésére.
Helyszín: Petőfi Irodalmi Múzeum, Díszterem (Budapest V., Károlyi u. 16.)
Program:

9.00–9.30 Regisztráció
9.30 A közgyűlés megkezdése (Határozatképesség hiányában 2017. május 26-án 18.00 órakor,
változatlan helyszínnel.)

Megnyitó: Juhász Judit, az ASZ elnöke
Közreműködik: Egri Zsófia VI. o. tanuló, a 2015. évi „Fölszállott a páva” verseny különdíjasa,
Hűvösvölgyi Ildikó Kossuth-díjas színművész
Beszámoló az ASZ tevékenységéről: Balázs Géza, az ASZ alelnöke
Könyvbemutató:
Balázs Géza: Beke József: Arany-szótár, Arany János költői nyelvének szókészlete
Pusztay János: MaTer – Magyar Terminológia c. könyvsorozata első kötete (Kárpátalja)
Pomozi Péter: Magyar nyelvű otthon c. könyvsorozata első kötete
Pénzügyi beszámoló: Balázs Istvánné gazdasági igazgató (PIM), Müller Ferencné, az ASZ
felügyelő bizottságának elnöke

10.45 Szünet
11.00 Konzultáció

Kerekes Barnabás, az ASZ alelnöke: áttekintés az anyanyelvi versenyekről és a Beszélni
nehéz! –szakkörök tevékenységéről. Tervek, javaslatok.
Felkért előadók (5 perces időtartamban): dr. Bacskó Józsefné, Brézai Zoltán, Keppel Gyula,
Kovács Zsuzsanna, Némethné dr. Balázs Katalin, Tekes Rozália, Terjéki Tamás.
Hozzászólások, kérdések, vita.

12.30 Ebédszünet
13.00 A PIM „Önarckép álarcokban” c. Arany János-kiállításának megtekintése szakmai vezetővel.

Megjelenésére és együttműködésére feltétlenül számítunk, s arra kérjük, szíveskedjék részvételi szándékát május 16-ig a kovacs.zsuzsanna@anyanyelvapolo.hu címen, vagy a +36-30-562-6202-es telefonszámon jelezni.
Budapest, 2017. május 3.
Üdvözlettel:
az ASZ elnöksége

Simonyi Zsigmond Kárpát-medencei helyesírási verseny döntője
2017-05-20 10:00 - 17:00 | Eötvös Loránd Tudományegyetem – BTK, Múzeum krt. 4-6., Budapest, 1088, Hungary
A verseny célja: anyanyelvünk ápolása, a nyelvhasználat iránt érzett felelősségtudat és az anyanyelv szeretetének az erősítése, valamint a továbbtanuláshoz, az informatikai eszközök használatához, a munkavégzéshez szükséges helyesírási kompetencia mérése, fejlesztése.
A verseny kategóriái korcsoportok és iskolaszintek szerint: 5. évfolyam, 6. évfolyam, 7. évfolyam, 8. évfolyam. A verseny minden fordulójában egy kategóriában versenyeznek az általános iskolai és a középiskolai 5–8. évfolyamos tanulók. A Kárpát-medencei döntőn egy kategóriában versenyeznek a határon túli és a magyarországi diákok.
Fotó: Designed by Pressfoto / Freepik
